Diari Oficial de la Generalitat Valenciana


Sumari del DOGV 8235, del 15-02-2018 (2018/1045)

Aprovació definitiva de la modificació del text refós del Projecte de reparcel·lació del sector 3 del Pla general d'ordenació urbana.
-------------------------------------------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1045


Data del document
:   02-02-2018

Organisme emissor
:   Ajuntament de Benijofar

Tipus de document
:   Anunci

Descriptors 

:   * Benijófar
    * administració local
    * pla d'urbanisme

Aprovació definitiva de la modificació del text refós del Projecte de reparcel·lació del sector 3 del Pla general d'ordenació urbana. [2018/1045]  
La Junta de Govern Local, en sessió celebrada el dia 27 de juliol de 2017, va aprovar amb caràcter definitiu la modificació del text refós del Projecte de reparcel·lació del sector S-3 del Pla general d'ordenació urbana (PGOU) de Benijófar, la part resolutiva de la qual es transcriu literalment:  
«3. Aprovació definitiva, si és procedent, de la modificació del text refós del Projecte de reparcel·lació del sector 3 del PGOU de Benijófar.  
  
[...]  
Primer. Acordar el pronunciament exprés sobre tots els escrits d'al·legacions presentats, en el sentit d'estimar i/o desestimar les al·legacions presentades pels particulars durant el tràmit d'audiència i exposició pública, de conformitat amb el contingut de l'informe de l'agent urbanitzador de data 23 de juny de 2017 transcrit, i pels motius indicats en aquest, que donem per reproduïts.  
  
Segon. Aprovar la modificació del text refós del Projecte de reparcel·lació del sector 3 del PGOU de Benijófar, de data novembre de 2016, presentat per l'adjudicatari del projecte d'actuació integrada, Urbanismo y Entorno Vega Baja, SL, amb data entrada en aquest ajuntament 18 de gener de 2017, núm. RE 208, que integra les modificacions derivades de la desestimació de les al·legacions i recursos de reposició aprovats per acords de la Junta de Govern Local de data 28 de setembre de 2012 i de data 10 de juny de 2014, i esmena de deficiències observades pel registrador de la propietat en document de prequalificació, i correccions tècniques referents a la concordança entre les fitxes de les parcel·les resultants amb la seua situació, propietaris, superfícies, edificabilitats i planimetria, amb les rectificacions introduïdes en estimar les al·legacions referides en l'expedient (pàgines 40, 65 i 94).  
  
Tercer. Facultar l'alcalde per a l'execució del present acord, així com per a firmar tots els documents que siguen necessaris per a això.  
Quart. Notificar el present acord als interessats en el procediment, així com al Registre de la Propietat, amb indicació expressa dels recursos procedents, i publicar-lo en el Diari Oficial de la Generalitat Valenciana als efectes oportuns.»  
  
Cosa que es publica, i s'informa que, contra aquest acte, que posa fi a la via administrativa, d'acord amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar recurs contenciós administratiu davant del Jutjat Contenciós Administratiu d'Elx, en el termini de dos mesos a comptar des de l'endemà de la publicació del present edicte, de conformitat amb el que establixen els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa. Alternativament, podrà interposar potestativament recurs de reposició davant de l'òrgan que va dictar l'acte, en el termini d'un mes comptat també des del dia següent a aquell en què tinga lloc la seua publicació (articles 123 i següents de la Llei 39/2015, d'1 d'octubre, del procediment administratiu comú de les administracions públiques), sense que l'elecció d'aquest recurs administratiu impedisca interposar posteriorment recurs contenciós administratiu contra l'acte que el resolga, i s'adverteix que tals recursos no suspenen l'execució de l'acte, i sense perjudici que es puga exercitar, si és el cas, qualsevol altre que estimen procedent.  
  
  
Benijófar, 2 de febrer de 2018.- El alcalde: Luis Rodríguez Pérez.